CELEX: 52020PC0792
Language: mt
Date: 2020-12-04
Title: Proposta għal REGOLAMENT TAL-KUNSILL li jemenda r-Regolament (UE) 2020/123 fir-rigward ta’ opportunitajiet tas-sajd għall-merluzz tan-Norveġja fl-2020

IL-KUMMISSJONI EWROPEA
            Brussell, 4.12.2020
            COM(2020) 792 final
            2020/0351(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) 2020/123 fir-rigward ta’ opportunitajiet tas-sajd għall-merluzz tan-Norveġja fl-2020
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u objettivi tal-proposta
            
            
               Bħal kull sena, il-Kunsill f’Ottubru stabbilixxa TAC preliminari għas-sajd tal-merluzz tan-Norveġja li jibda fl-1 ta’ Novembru. Din is-sena, madankollu, it-TAC preliminari jkopri biss il-perjodu mill-1 ta’ Novembru 2020 sal-31 ta’ Diċembru 2020 sakemm joħroġ ir-riżultat tal-konsultazzjonijiet ma’ pajjiżi li mhumiex fl-UE. Informazzjoni reċenti tindika li l-livell tat-TAC stabbilit mhuwiex biżżejjed u għalhekk għandu jiġi aġġustat.  
            
            
               •Konsistenza mad-dispożizzjonijiet ta’ politika eżistenti fil-qasam tal-politika
            
            
               
                  Il-proposta tistabbilixxi kwoti fil-livelli konsistenti mal-objettivi tar-Regolament (UE) Nru 1380/2013. 
               
            
            
               •Konsistenza ma’ politiki oħrajn tal-Unjoni
            
            
               Il-miżuri proposti huma f’konformità mal-objettivi u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               L-Artikolu 43(3) tat-Trattat dwar il-Funzjonament tal-Unjoni Ewropea (TFUE).
            
            
               •Sussidjarjetà (għall-kompetenza mhux esklużiva) 
            
            
               Il-proposta hija fil-kompetenza esklużiva tal-Unjoni kif imsemmi fl-Artikolu 3(1)(d) tat-TFUE. Għaldaqstant, il-prinċipju tas-sussidjarjetà ma japplikax.
            
            
               •Proporzjonalità
            
            
               Il-proposta tikkonforma mal-prinċipju tal-proporzjonalità għar-raġunijiet li ġejjin.
            
            
               Il-Politika Komuni tas-Sajd hija politika komuni. Skont l-Artikolu 43(3) tat-TFUE il-Kunsill huwa responsabbli mill-adozzjoni tal-miżuri dwar l-istabbiliment u l-allokazzjoni tal-opportunitajiet tas-sajd.
            
            
               •Għażla tal-istrument
            
            
               L-istrument propost: Ir-Regolament.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
         
         
            
               •Konsultazzjonijiet mal-partijiet ikkonċernati
            
            
               Il-proposta tqis ir-rispons mill-partijiet ikkonċernati, il-Kunsilli Konsultattivi, l-amministrazzjonijiet nazzjonali, l-organizzazzjonijiet tas-sajjieda u l-organizzazzjonijiet nongovernattivi. 
            
            
               •Il-ġbir u użu tal-għarfien espert
            
            
               
                  Il-proposta hija bbażata fuq il-parir xjentifiku tal-Kunsill Internazzjonali għall-Esplorazzjoni tal-Baħar (ICES).
               
            
            
               •Valutazzjoni tal-impatt
            
            
               L-Artikolu 43(3) tat-Trattat jillimita l-kamp ta’ applikazzjoni tar-Regolament dwar l-opportunitajiet tas-sajd.
            
            
               •Idoneità regolatorja u simplifikazzjoni
            
            
               
                  Ma japplikawx.
               
            
            
               4.IMPLIKAZZJONIJIET BAĠITARJI
            
            
               Il-proposta ma għandha ebda implikazzjoni għall-baġit tal-UE.
            
            
               5.ELEMENTI OĦRAJN
            
            
               •Il-pjani ta’ implimentazzjoni u l-arranġamenti ta’ monitoraġġ, ta’ evalwazzjoni u ta’ rapportar
            
            
               
                  Il-monitoraġġ tal-użu tal-opportunitajiet tas-sajd fil-forma ta’ TACs u ta’ kwoti ġie stabbilit bir-Regolament tal-Kunsill (KE) Nru 1224/2009.
               
            
            
               •Spjegazzjoni dettaljata tad-dispożizzjonijiet speċifiċi tal-proposta
            
            
               L-emenda proposta tfittex li timmodifika r-Regolament tal-Kunsill (UE) 2020/123 sabiex taġġusta t-TAC preliminari stabbilit permezz tar-Regolament (UE) 2020/1579 għall-merluzz tan-Norveġja għall-perjodu li jkopri mill-1 ta’ Novembru 2020 sal-31 ta’ Diċembru 2020. 
            
            
               It-TAC għall-merluzz tan-Norveġja huwa stabbilit fir-regolament dwar l-opportunitajiet tas-sajd li jkopri l-Atlantiku u l-Baħar tat-Tramuntana. Madankollu, peress li s-sajd jibda mill-1 ta’ Novembru sal-31 ta’ Ottubru tas-sena ta’ wara, għal raġunijiet ta’ twaqqit, jiġi stabbilit TAC preliminari bir-regolament li jistabbilixxi l-opportunitajiet tas-sajd għall-Baħar Baltiku li huwa adottat f’Ottubru. It-TAC tiġi sussegwentement aġġustat meta jiġi adottat ir-regolament dwar l-opportunitajiet tas-sajd li jkopri l-Atlantiku u l-Baħar tat-Tramuntana, li jippermetti wkoll l-integrazzjoni tal-elementi possibbli li jirriżultaw mill-konsultazzjonijiet tal-UE man-Norveġja. 
            
            
               TAC preliminari għall-merluzz tan-Norveġja ġie għaldaqstant iffissat fir-Regolament tal-Kunsill (UE) 2020/1579 tad-29 ta’ Ottubru 2020 li jistabbilixxi l-opportunitajiet tas-sajd għall-2021 għal ċerti stokkijiet tal-ħut u għal gruppi ta’ stokkijiet tal-ħut applikabbli fil-Baħar Baltiku u li jemenda r-Regolament (UE) 2020/123 fir-rigward ta’ ċerti opportunitajiet tas-sajd f’ilmijiet oħra Abbażi tal-aħħar parir xjentifiku disponibbli mill-Kunsill Internazzjonali għall-Esplorazzjoni tal-Baħar (ICES), it-TAC tal-Unjoni għall-merluzz tan-Norveġja għal 12-il xahar ikun fil-medda ta’ 140.000 tunnellata. Madankollu, din is-sena, it-TAC preliminari għall-merluzz tan-Norveġja ġie stabbilit għal 30.000 tunnellata biex ikopri biss il-perjodu mill-1 ta’ Novembru 2020 sal-31 ta’ Diċembru 2020 sakemm joħroġ ir-riżultat tal-konsultazzjonijiet ma’ pajjiżi li mhumiex fl-UE. 
            
            
               Sadattant, madankollu, l-informazzjoni riċenti provduta mid-Danimarka, li hija kważi l-istess sehem ta’ kwota esklussiva bħal tas-sajd tal-merluzz tan-Norveġja, tindika li t-TAC preliminari mhux suffiċjenti fid-dawl tal-attività tas-sajd mistennija sa tmiem is-sena. L-istaġun ewlieni tas-sajd itawwal minn Settembru sa Jannar skont is-sena li tkun, bil-quċċata tiegħu minn Ottubru sa Diċembru. L-aħħar data dwar is-sajd ippreżentata turi qabdiet ta’ madwar 3.700 tunnellata f’Settembru u aktar minn 21.000 tunnellata f’Ottubru. Id-Danimarka tistenna li l-livell tal-qabdiet f’Novembru u Diċembru jkun mill-inqas simili għal dak ta’ Ottubru. It-TAC għall-merluzz tan-Norveġja stabbilit fir-Regolament tal-Kunsill (UE) 2020/123 għandu għalhekk jiżdied sabiex jippermetti li s-sajd ikompli jopera sa tmiem is-sena filwaqt li jirrispetta bis-sħiħ il-parir tal-ICES dwar il-qbid.
            
            
               •Konsultazzjoni mar-Renju Unit
            
            
               Billi dan ir-Regolament jeħtieġ jiġi adottat matul il-perjodu ta’ tranżizzjoni previst fil-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, il-Kummissjoni se tikkonsulta lir-Renju Unit f’konformità mal-Artikolu 130(1) ta’ dak il-Ftehim.
            
         
         
            
               2020/0351 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament (UE) 2020/123 fir-rigward ta’ opportunitajiet tas-sajd għall-merluzz tan-Norveġja fl-2020
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Ir-Regolament tal-Kunsill (UE) 2020/123
                  1
                jistabbilixxi l-opportunitajiet tas-sajd għall-2020 għal ċerti stokkijiet tal-ħut u gruppi ta’ stokkijiet tal-ħut applikabbli fl-ilmijiet tal-Unjoni u, fil-każ ta’ bastimenti tal-Unjoni, f’ċerti ilmijiet mhux tal-Unjoni. Fost l-oħrajn, huwa stabbilixxa opportunitajiet tas-sajd sal-31 ta’ Ottubru 2020 għall-merluzz tan-Norveġja u qabdiet aċċessorji assoċjati fl-ilmijiet tad-diviżjoni 3a tal-Kunsill Internazzjonali għall-Esplorazzjoni tal-Baħar (ICES) u fl-ilmijiet tal-Unjoni tad-diviżjoni 3a tal-ICES u tas-subżona 4 tal-ICES. 
            
            
               (2)Ir-Regolament tal-Kunsill (UE) Nru 2020/1579
                  2
               , fost l-oħrajn, emenda r-Regolament (UE) 2020/123 biex jistabbilixxi opportunitajiet preliminari tas-sajd li jkopru l-perjodu mill-1 ta’ Novembru 2020 sal-31 ta’ Diċembru 2020 għas-sajd imsemmi hawn fuq.
            
            
               (3)Peress li dawk l-opportunitajiet tas-sajd preliminari jkopru biss xahrejn tas-sena tas-sajd, dawn ġew stabbiliti ferm taħt il-parir dwar il-qbid ipprovdut mill-ICES.
            
            
               (4)L-istaġun tas-sajd għall-merluzz tan-Norveġja normalment jestendi minn Settembru sa Jannar b’quċċata minn Ottubru sa Diċembru. L-aktar data reċenti dwar il-qabdiet li ġiet ippreżentata lill-Kummissjoni tindika li f’Ottubru nqabdu aktar minn 21.000 tunnellata ta’ merluzz tan-Norveġja. L-istrapolazzjoni ta’ dawn in-numri skont ix-xejriet storiċi tas-sajd tal-merluzz tan-Norveġja tindika li dawk l-opportunitajiet tas-sajd preliminari aktarx ma jkunux suffiċjenti biex ikopru l-attività tas-sajd sa tmiem is-sena. Huwa għaldaqstant xieraq li jiġu aġġustati dawk l-opportunitajiet tas-sajd preliminari skont l-aktar stimi riċenti, filwaqt li jiġi rispettat bis-sħiħ il-parir tal-ICES. 
            
            
               (5)Għalhekk, jenħtieġ li r-Regolament (UE) 2020/123 jiġi emendat skont dan.
            
            
               (6)Peress li dawk l-opportunitajiet tas-sajd prelminari jkopru l-perjodu sal-31 ta’ Diċembru 2020, dan ir-Regolament għandu jidħol fis-seħħ immedjatament wara l-pubblikazzjoni tiegħu.
            
            
               (7)Ir-Renju Unit ġie kkonsultat f’konformità mal-Artikolu 130(1) tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika,
            
            
               ADOTTA DAN IR-REGOLAMENT:
            
            
               Artikolu 1  
                  Emenda għar-Regolament (UE) Nru 2020/123 
            
            
               Ir-Regolament (UE) Nru 2020/123 huwa emendat f’konformità mal-Anness ta’ dan ir-Regolament.
            
            
               Artikolu 2  
               Dħul fis-seħħ u perjodu ta’ applikazzjoni
            
            
               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea. 
            
         
         
            
               Għandu japplika sal-31 ta’ Diċembru 2020.
            
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        r-Regolament tal-Kunsill (UE) 2020/123 tas-27 ta’ Jannar 2020 li jistabbilixxi għall-2020 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 25, 30.1.2020, p. 1).
               
               
                  
                     (2)
                  
                        Ir-Regolament tal-Kunsill (UE) 2020/1579 tad-29 ta’ Ottubru 2020 li jistabbilixxi l-opportunitajiet tas-sajd għall-2021 għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku u li jemenda r-Regolament (UE) 2020/123 fir-rigward ta’ ċerti opportunitajiet ta’ sajd f’ilmijiet oħra (ĠU L 362, 30.10.2020, p. 3).
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 4.12.2020
            COM(2020) 792 final
            ANNESS
            ta' 
            Proposta għal Regolament tal-Kunsill
            li jemenda r-Regolament (UE) 2020/123 fir-rigward ta’ opportunitajiet tas-sajd għall-merluzz tan-Norveġja fl-2020
            
               
         
         
            
               ANNESS 
            
            
               Fl-Anness IA tar-Regolament (UE) 2020/123, it-tabella li għandha x’taqsam mal-ispeċi: “Merluzz tan-Norveġja u qabdiet aċċessorji assoċjati” fiż-żona 3a tal-ICES u l-ilmijiet tal-Unjoni taż-żoni 2a u 4” hija sostitwita b’dan li ġej:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ” Speċi:
                     
                  
                  
                     
                        Il-merluzz tan-Norveġja u l-qabdiet aċċessorji marbutin miegħu
                     
                     
                         
                     
                  
                  
                     
                        Żona:
                     
                  
                  
                     
                        3a; L-ilmijiet tal-Unjoni taż-żoni 2a u 4
                     
                  
               
                     
                         
                     
                  
                  
                     
                        Trisopterus esmarkii
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4)
                     
                  
                  
                     
                         
                     
                  
                  
                     
                         
                     
                  
               
                     
                        Perjodu
                     
                  
                  
                     
                        1/11/2019 – 31/10/2020
                     
                  
                  
                     
                  
                  
                     
                        1/11/2020 – 31/12/2020
                     
                  
                  
                     
                  
                  
                     
                         
                     
                  
                  
                     
                        TAC analitiku
                     
                     
                         
                     
                     
                         
                     
                  
                  
                     
                         
                     
                  
               
                     
                        Id-Danimarka
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        L-Artikolu 3 tar-Regolament (KE) Nru 847/96 ma għandux japplika
                     
                  
               
                     
                        Il-Ġermanja
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        L-Artikolu 4 tar-Regolament (KE) Nru 847/96 ma għandux japplika
                     
                  
               
                     
                        In-Netherlands
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        L-Unjoni
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        In-Norveġja
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Il-Gżejjer Faeroe
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        It-TAC
                     
                     
                  
                  
                     
                        Mhix rilevanti 
                     
                  
                  
                     
                  
                  
                     
                        Mhix rilevanti
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Sa 5 % mill-kwota tista’ tkun qabdiet inċidentali tal-merluzz tal-linja sewda u tal-merlangu (OT2/*2A3A4). Qabdiet aċċessorji ta' merluzz tal-linja sewda u merlangu magħduda mal-kwota ta' din id-dispożizzjoni u qabdiet aċċessorji ta' speċi magħduda mal-kwota skont l-Artikolu 15(8) tar-Regolament (UE) Nru 1380/2013, flimkien, m'għandhomx jaqbżu 9 % tal-kwota.
                     
                  
               
                     
                        (**)
                     
                  
                  
                     
                        Il-kwota tista’ tinqabad biss fl-ilmijiet tal-Unjoni taż-żoni 2a, 3a u 4 tal-ICES.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Il-kwota tal-Unjoni tista’ tinqabad biss mill-1 ta’ Novembru 2019 sal-31 ta’ Ottubru 2020.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Għandu jintuża għarbiel.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Għandu jintuża għarbiel. Din il-kwota tinkludi ammont massimu ta’ 15 % ta’ qabdiet inċidentali li ma jistgħux jiġu evitati (NOP/*2A3A4) u li jridu jingħaddu ma’ din il-kwota.
                     
                  
                  
                     
                  
               
                     
                        (******)
                     
                  
                  
                     
                        Il-kwota tal-Unjoni tista’ tiġi mistada mill-1 ta’ Novembru 2020 sal-31 ta’ Diċembru 2020.”